Cecilie Hellestveit

Cecilie Hellestveit (født 1972)Forsvarets forum nr 5, 2016, s. 57. er en norsk jurist. Hun er samfunnsviter og jurist med doktorgrad i internasjonal humanitærrett/krigens folkerett.Frøken Hellestveits fornemmelse for krig. Dagens Næringsliv, 7. januar 2017 (Magasinet s.30) 

Hellestveit har arbeidet som frittstående akademiker og som konflikt- og folkerettsforsker ved ulike institusjoner siden begynnelsen av 2000-tallet. Hun er fra 2025 tilknyttet NTNU som forsker og førsteamanuensis ved Institutt for historiske fag, Norges institusjon for menneskerettigheter som spesialrådgiver, og det uavhengige Folkerettsinstituttet. Hun arbeider med, underviser og publiserer om krig og geopolitikk, folkerett, krigens folkerett, menneskerettigheter og folkerettens regulering av ny teknologi. Hun har blant annet forfattet monografien Krigens folkerett med Gro Nystuen.

 Bakgrunn og utdanning 
Hun vokste opp i Kvinnherad i Hardanger og gikk på  Katedralskolen i Bergen.Portrettintervju i Aftenposten/Lørdag 31. jan. 2026

Hun tok juridisk embetseksamen (cand.jur.) ved Universitetet i Bergen (UiB). og studerte internasjonale studier og folkerett i Paris. Hun er cand.mag. med språk- og områdestudier i arabisk/midtøstenstudier, russisk/sovjetstudier og spansk/latinamerikastudier.Cecilie Hellestveit, PRIO (arkivert versjon 17. okt. 2003; ) Hellesteit behersker spansk, fransk, russisk og arabisk som arbeidsspråk.

Hun avla Norges første doktorgrad i rettsvitenskap innen faget internasjonal humanitærrett ved Det juridiske fakultet ved UiO i 2014. Avhandlingen var en monografi om folkerettens regler for kamphandlinger i ikke-mellomstatlige væpnede konflikter.

Virke
Hellestveit var sivil observatør i Hebron via Flyktninghjelpen knyttet til Oslo II-avtalen (1997–1998, 2000). Hun var forsker ved Institutt for fredsforskning (PRIO) (2002–2004).

Hun var stipendiat ved Norsk senter for menneskerettigheter (2005–2010), der Gro Nystuen veiledet henne til doktorgraden. De har også siden ofte samarbeidet og skrevet to bøker sammen. Fra 2012–2016 var hun juridisk seniorrådgiver ved International Law and Policy Institute (ILPI),Cecilie Hellestveit, ILPI etablert av Nystuen og to andre akademikere. Hun har også arbeidet for Forsvaret og Norsk utenrikspolitisk institutt (NUPI). Hun har vært gjesteforsker ved Atlantic Council i Washington DC (2016–2017) og Max Planck-instituttet for offentlig rett og folkerett i Heidelberg, samt ved juridisk fakultet ved Hebrew University. Hun har også vært ansatt ved Det estiske militærakademiet. I 2018 etablerte hun, Nystuen og andre Folkerettsinstituttet, som særlig arbeider med internasjonal traktatforhandlingsprosesser. Hun er også medlem av International Society for Military Law and the Laws of War og var internasjonal rapportør for stridighetsregler (2008–2010).Editors and contributors Hellestveit var i 2023  internasjonal uavhengig ekspert under OSCEs Mosvka-mekanisme for å kartlegge omfang og karakter av Russlands bortføring av ukrainske barn under krigen. I 2024 var hun oppnevnt for å kartlegge folkerettsbrudd i tilknytning til ukrainske sivile i russisk krigsfangenskap.

Hun har særlig arbeidet med krigens folkerett, menneskerettigheter i væpnet konflikt, menneskerettigheter i islam og og folkerettslig regulering av ny teknologi. Hellestveit har arbeidet med spørsmål knyttet til autonome våpensystemer, og har publisert og forelest om temaet i akademiske sammenhenger. Hun har vært utenrikspolitisk kommentator i media, blant annet som spaltist i Morgenbladet, Dagens Næringsliv og Dag og Tid.

Hellestveit var medlem av Etikkrådet for oljefondet fra 2015 til 2025 og satt i Mestad-utvalget for å revidere fondets etiske retningslinjer 2019–2020. Hun har ledet Forsvarsdepartementets dekorasjonsråd fra 2021. Hun var medlem av Ekstremismekommisjonen i 2022-2024. Tidligere har hun hatt styreverv i Flyktninghjelpen, Afghanistankomiteen og Norges Fredssenter samt vært medlem av Utlendingsnemnda, herunder Stornemnd, og regional etisk komite for Helse Øst/Helse Sør-Øst.People Hun var styreleder i Oslo World Music Festival fra 2021 til 2025. 

 Debatter 
I 2021 deltok Hellestveit i en debatt om internasjonalisering av akademia. Hun argumenterte for at norske universiteter bør tjene det norske samfunnet og understreket behovet for et folkerettsmiljø med Norge som ståsted. Hun var ikke mot utenlandske forskere, men mente at norsk språk- og kulturkunnskap er viktig i kjernen av norske akademiske miljøer, og at forskningspolitikken bør sikre norske perspektiver i akademia.

 Priser og hedersbevisninger 
 2021 – «Årets navn i akademia», Khrono
 2024 – «Årets intellektuelle», Minerva

Utgivelser
2025: Folkerettsnøkkelen, med Gro Nystuen, Universitetsforlaget
 2022: Dårlig nytt fra Østfronten 
 2021: Ulykkelige Arabia – verden etter Jemen, Spartacus
2020: Krigens folkerett – Norge og vår tids kriger, med Gro Nystuen, Universitetsforlaget
2017: Syria. En stor krig i en liten verden. Pax, ISBN 9788253037424.
 2014: Conduct of hostilities under the international humanitarian law of non-international armed conflict. Doktoravhandlinger
2010: Practice and Customary Law in Military Operations, including Peace Support Operations. Medredigerer med Heintschel von Heinegg. Recueil, Brussel

 Referanser 

 Eksterne lenker 

 Cecilie Hellestveit hos NTNU

Kategori:Norske jurister]
Kategori:Personer tilknyttet Institutt for fredsforskning (PRIO)
Kategori:Vitenskapelig ansatte ved Universitetet i Oslo
Kategori:Personer fra Kvinnherad kommune